Sabinet | Volume 2007, Issue 4
Issue 4, 2007 Tydskrif vir die Suid-Afrikaanse Reg - Volume 2007,
Issue 4, 2007 Navigate this Journal About Previous issues Volumes & issues
Vulture funds and sovereign debt - the Zambian experience
Tydskrif vir die Suid-Afrikaanse Reg 2007, pp 629 –641 (2007)
Aasvoëlfondse en die invordering van staatskuld - die ervaring van Zambië
In hierdie bydrae ondersoek die outeur die bedrywighede van sogenaamde aasvoëlfondse ("vulture funds") as aankopers van slegte staatskuld in die sekondêre mark. In beginsel is so &apos;n aasvoëlfonds daarop uit om &apos;n stewige wins te genereer deur enersyds die vorderingsregte ten aansien van agterstallige skuld van &apos;n staat of sentrale bank teen &apos;n wesenlike diskonto van sy sigwaarde aan te koop en andersyds deur gebruik te maak van aggressiewe afdwingingsmaatreëls om sy invorderkoers te optimaliseer. Hoewel die fondse met hul optrede bepaalde suksesse behaal het, het hul hardvogtige metodes skerp kritiek én weerstand van sowel die breë publiek as die owerhede ontlok. Die persepsie bestaan dat armlastige state daardeur verplig word om hul uitstaande skuldverpligtinge jeens dié invorderaars eerste te delg met reeds skaars middele. Die state kan na bewering dit kwalik of glad nie bekostig om hul prioriteite só om te swaai ten einde voorkeur aan die aflossing van die uitstaande skuldverpligtinge te gee ten koste van die bevrediging van ander dringender interne behoeftes nie. &apos;n Staat wat diep in die skuld staanjeens sodanige fondse kan kwalik die druk weerstaan om aan die uitstaande verpligtinge te voldoen. Hulle beskik gewoonlik nie oor die fondse om sodanige duur litigasie in London of New York teen te staan nie. Boonop gaan die state se bereidwilligheid om te poog om sodanige litigasie teen te gaan en daarteen verweer aan te teken, gebuk onder die persepsie dat dáárdie gemelde jurisdiksies as krediteur-vriendelik bestempel word. Dit lei tot die aanname dat enige verweer eintlik futiel sal wees. Voorgaande neem uiteraard niks weg van die feit dat die tersake staat of sentrale bank namens die staat aanvanklik krediet opgeneem het onder die voorwendsel dat dit wel sy terugbetalingsafsprake gestand sou doen nie. Daar sou immers geen plek vir sodanige aggressiewe invorderingsfondse wees indien die krediet woordgetrou terugbetaal was nie. Ondanks die voorgaande het Zambië in die voorbeelde wat die outeur bespreek van die tersake litigasie besluit om die fondse in die opsig teen te gaan en verweer aangeteken. Hoewel die verwere nie deurgaans suksesvol was nie, openbaar dit wel tot welke mate bepaalde verwere suksesvol teen die taktiek van sodanige invorderaars deur &apos;n skuldenaar in versuim geopper kan word veral met verwysing na die boeterentes wat gehef word.
The inalienable right to take the law into our own hands and the faltering state
Tydskrif vir die Suid-Afrikaanse Reg 2007, pp 642 –654 (2007)
Die onvervreembare reg op eierigting en die falende staat
Die artikel ondersoek die wisselwerking tussen die owerheid se verpligting tot die handhawing van vrede en die onvervreembare individuele reg om in die afwesigheid van doeltreffende owerheidsoptrede eierigting te gebruik ten einde daadwerklike of dreigende geweld teen lewe en liggaam af te weer. Die ondersoek begin met &apos;n bondige bespreking van a 12(1)(c) van die grondwet - die individuele reg op vryheid teen geweld van sowel &apos;n openbare as &apos;n private oorsprong en enkele ander tersaaklike grondwetlike bepalings. Die effek van hierdie reg, soos ook blyk uit gerapporteerde regspraak waar dit ter sprake was, is dat die trefwydte van deliktuele aanspreeklikheid verbreed is. Versuim van die owerheid om dié reg in stand te hou, het egter veel meer verreikende, spesifiek staatsregtelike, implikasies. Dit word duidelik teen die agtergrond van &apos;n uiteensetting van die totstandkoming van die staat deur &apos;n sosiale kontrak soos deur Thomas Hobbes (onder meer implisiet ondersteun in &apos;n dictum van regter Ackermann in die Makwanyane saak) verduidelik. Daarvolgens dra elkeen sy onvervreembare reg om persoonlik sy fisiese integriteit teen onregmatige aanvalle te verdedig aan die owerheid oor met dien verstande dat die owerheid die beskermingsfunksie deurlopend doeltreffend namens elke individu sal behartig. Die oordrag is dus gekwalifiseerd en sodra die owerheid in die nakom van hierdie plig misluk, herleef die reg op eierigting summier. Wanneer die owerheid faal, misluk dit gelyktydig op twee fronte: eerstens faal dit in die instandhouding van die individuele reg op vryheid en beskerming teen geweld; tweedens, juis omdat die dormante reg op eierigting hierdeur geaktiveer word, ondermyn die owerheid tegelykertyd ook die grondslag van die staat se bestaan en verbeur die staat gevolglik sy monopolie op legitieme geweld. Terwyl die gevoelige wisselwerking tussen die owerheid se verpligting en die (aktiewe) reg op eierigting normaalweg buite berekening val, tree dié potensieel ontwrigtende verhouding in omstandighede van endemiese geweldsmisdaad helder op die voorgrond.
Debt enforcement in terms of the National Credit Act 34 of 2005
C.M. Van Heerden and
Tydskrif vir die Suid-Afrikaanse Reg 2007, pp 655 –684 (2007)
Skuldinvordering uit hoofde van die Nasionale Kredietwet 34 van 2005
Die Nasionale Kredietwet 34 van 2005 wat op 1 Junie 2007 in werking getree het, lei nie slegs &apos;n nuwe era van verbruikersbeskerming in nie maar bring ook, vanuit &apos;n prosedurele perspektief, aansienlike omwentelinge mee. Die doel van hierdie artikel is om ondersoek in te stel na die verskeie prosedurele stappe wat ooreenkomstig die wet geneem moet word tydens die afdwinging van die kredietverskaffer se remedies in terme van die kredietooreenkoms wat hy met &apos;n verbruiker aangegaan het. In hierdie verband val die soeklig oa op die vraag wat "afdwinging" in die konteks van deel c van hoofstuk 6 van die wet behels en word die veelvuldige fasette van die vereiste artikel 129(1)(a)-kennisgewing bespreek. Daar word gekyk na ander voorlitigasievereistes wat die wet stel asook na die bevoegdhede van howe in verrigtinge waarin afdwinging van kredietooreenkomste oorweeg word. Al die voormelde aspekte impakteer uiteraard op die opstel van pleitstukke in die afdwinging van kredietooreenkomste en daar word dus ten slotte voorstelle gemaak rakende noodsaaklike bewerings wat in die toekoms in sodanige pleitstukke ingesluit sal moet word.
Die posisie van die landelike swart vrou in die grondhervormingsproses
Tydskrif vir die Suid-Afrikaanse Reg 2007, pp 685 –699 (2007)
The position of rural black women within the South African land reform policy
The position of women in general has dramatically improved since the implementation of the Constitution of the Republic of South Africa of 1996 and the Promotion of Equality and Prevention of Unfair Discrimination Act 4 of 2000. A subsequent land reform policy and legislation were enacted in accordance with section 25 of the constitution, which makes it potentially possible for women to acquire rights in property within the land reform programmes of the government. The government&apos;s commitment to gender equality within the land reform programmes is further strengthened through official programmes such as the promoting women&apos;s access to land programme as well as the ratification of the Convention on the Elimination of All Forms of Discrimination Against Women. Despite gender-specific measures contained in the land reform policy and in land reform legislation, implementation problems often mean that such commitment to gender equality is not realised.
Decent work and the promotion of access to social protection for workers in the informal economy - an international and regional perspective
Tydskrif vir die Suid-Afrikaanse Reg 2007, pp 700 –715 (2007)
Betaamlike werk en die bevordering van toegang tot sosiale beskerming vir informele werkers - &apos;n internasionale en regionale perspektief
Hierdie bydrae oorweeg die beskerming wat werkers in die informele sektor van die ekonomie tans geniet. Oorweging word gegee aan belangrike konsepte, insluitende, "informele sektor", "informele ekonomie", "decent work", "sosiale sekerheid", ens. Daar word geargumenteer dat sosiale beskerming eerstens afhanklik is van die aanwesigheid en afdwinging van kern arbeidsregtelike beskerming en standaarde. Die Internasionale Arbeidsorganisasie (IAO) kan &apos;n belangrike rol speel in die uitbreiding van internasionale standaarde na die informele sektore van die ekonomie. Aangesien werkers in dié sektore se belange en behoeftes egter eiesoortig is sal so &apos;n benadering goed deurdink moet wees. Die huidige situasie in Suid Afrika en die SAOG word dan kortliks uitgelig. Dit is duidelik dat informele sektor werkers tans grootliks uitgesluit word van formele sosiale sekerheidskemas. Moontlike strategieë om die beskerming van sulke werkers te verbeter word geïdentifiseer, insluitende die instel van spesiaal ontwerpte sosiale versekeringskemas; die verskaffing van sosiale bystand en die uitbreiding en hervorming van die formele sektor sosiale versekeringskemas. Daar word egter tot die gevolgtrekking gekom dat die lewenstandaard en sosiale posisie van werkers in die informele sektor reeds aansienlik verbeter kan word deur die doelwit van betaamlike werk voorop te stel en daadwerklike beleidsoorweging daaraan te skenk.
The quest for international criminal justice - the long road ahead
Tydskrif vir die Suid-Afrikaanse Reg 2007, pp 716 –734 (2007)
Die vraag na internasionale strafregtelike geregtigheid - die pad vorentoe
Hierdie artikel sit die bestaande regsposisie met betrekking tot strafregtelike verantwoordelikheid van individue vir menseregteskendings binne die bestaande internasionale strafregtelike forums en in &apos;n mindere mate nasionale forums wat die bevoegdheid het om oor menseregteskendings te beoordeel uiteen. Dit beskryf die ontwikkeling vanaf ad hoc-tribunale tot die permanente internasionale strafhof in Den Haag. Die artikel fokus ook op die struikelblokke en vrae wat gepaard gaan met dié ontwikkeling. Die gevolgtrekking is dat die internasionale gemeenskap in &apos;n sekere mate verbind is tot die idee van internasionale kriminele geregtigheid.
Posisie van tweelinge in die inheemse reg en kultuur : &apos;n regsantropologiese aantekening : aantekeninge
Tydskrif vir die Suid-Afrikaanse Reg 2007, pp 735 –740 (2007)
By die inheemse Afrikagemeenskappe het die geboorte van tweelinge vroeër verskillende emosies en reaksies tot gevolg gehad: ernstige vrees of groot vreugde. Die meerderheid stamme se tradisionele opvatting was dat die geboorte van tweelinge onheil voorspel het en dat iets drasties gedoen moes word, terwyl enkele stamme dit as geluk vir die gemeenskap beskou het.
Gekoopte titels en die condictio ob turpem causam : aantekeninge
Tydskrif vir die Suid-Afrikaanse Reg 2007, pp 741 –749 (2007)
Suid-Afrikaanse akademici was die afgelope tyd onthuts deur berigte wat daarop dui dat in sekere akademiese kringe mooi klinkende spreuke soos "diens deur kennis" of "naastediens" soms verkeerd vertolk mag word.
Gedagtes oor die beskerming van die regte en belange van ouers ten opsigte van die betaling van skoolgeld aan openbare skole : aantekeninge
Tydskrif vir die Suid-Afrikaanse Reg 2007, pp 750 –755 (2007)
Miljoene Suid-Afrikaners is as ouers betrokke by die openbare skoolstelsel wat ingevolge die Suid-Afrikaanse Skolewet 84 van 1996 ("die skolewet") funksioneer.
Brandskade aan skoolgeboue : op wie rus die verpligting om te herstel? : aantekeninge
J.C. Sonnekus and
Tydskrif vir die Suid-Afrikaanse Reg 2007, pp 756 –769 (2007)
&apos;n Onlangs gerapporteerde beslissing, St Helena Primary School v MEC, Department of Education, Free State Province (2007 4 SA 16 (O)), het betrekking op die skoolgebou van die eiser te Welkom wat in 2002 brandskade opgedoen het en waardeur die gebou vir die onderrig van die leerders ongeskik geraak het tensy onverwyld die nodige herstelwerk verrig sou word.
Parlementêre voete-sleep en uitgediende misdaaddefinisies - is regterlike ingryping die oplossing? : aantekeninge
D.S. De Villiers
Tydskrif vir die Suid-Afrikaanse Reg 2007, pp 769 –780 (2007)
Die Suid-Afrikaanse Regshervormingskommissie en sy voorganger, die Regskommissie, is reeds sedert 1999 besig met &apos;n omvattende ondersoek na seksuele misdade ("Draft discussion paper on sexual offences: The substantive law" Projek 107 (Julie 1999)).
19th Century treaties and 21st Century realities : tensions in Canada and rebus sic stantibus : aantekeninge
Tydskrif vir die Suid-Afrikaanse Reg 2007, pp 780 –785 (2007)
"My people have lived here many years without you coming to bother us ... . The people are happy as they are. If you try to change their ways of life by treaty, you will destroy their happiness. There will be a bitter struggle between your people and my people" (Chief Drygeese during the Treaty 8 negotiations - Fumoleau As Long as This Land Shall Last: A History of Treaty 8 and Treaty 11 (2005) 103).
Ontwikkelende of ontwikkelde lidland : Suid-Afrika en die wêreldhandelsorganisasie : aantekeninge
Tydskrif vir die Suid-Afrikaanse Reg 2007, pp 786 –799 (2007)
Suid-Afrika se betrokkenheid by die georganiseerde internasionale handel kan teruggevoer word na sy deelname aan die onderhandelinge om die beoogde voorganger van die Wêreldhandelsorganisasie, die doodgebore Internasionale Handelsorganisasie, op die been te bring.
Erkenning van meineed as skuldoorsaak in die deliktereg : regspraak
Tydskrif vir die Suid-Afrikaanse Reg 2007, pp 800 –812 (2007)
Die heilsame invloed van &apos;n generaliserende (oftewel "elementologiese"), in teenstelling met &apos;n "kasuïstiese" benadering tot die reg insake onregmatige daad, blyk uit hierdie saak.
Die rol van kennis van sessie aan die skuldenaar : regspraak
Tydskrif vir die Suid-Afrikaanse Reg 2007, pp 813 –823 (2007)
Om die uitspraak van die Transvaalse afdeling in hierdie geding tussen Stannic en Samib te lees en te verstaan, verg selfdissipline en speurwerk.
Verrykingsvordering na herstel van brandskade aan vreemde eiendom en versekerbare belang : regspraak
Tydskrif vir die Suid-Afrikaanse Reg 2007, pp 823 –834 (2007)
Nadat oor etlike dekades aanvaar is dat die Suid-Afrikaanse reg steeds geknel gaan onder die vereiste om in elke geval waar vir ongegronde baattrekking gevorder word die vordering só in te klee dat dit binne die vereistes (en met inagneming van die uitsonderlike kwalifikasies) van die een of ander van die gemeenregtelike condictiones tuisgebring kon word, is hierdie uitspraak &apos;n voorbeeld van beweging wég van daardie keurslyf.
Die hoogste hof van appèl verleen erkenning aan die reg op identiteit as persoonlikheids- en fundamentele reg : regspraak
Tydskrif vir die Suid-Afrikaanse Reg 2007, pp 834 –838 (2007)
In sy baanbrekerswerk oor die persoonlikheidsreg laat Joubert (Grondslae van die Persoonlikheidsreg (1953) 134) hom soos volg oor die reg op identiteit (of soos hy dit noem, die reg op individualiteit) uit: "Hier het ons een van die nuwere persoonlikheidsregte aan die bestaan waarvan vandag nie meer getwyfel word nie. Dit is een van die eerste regte van die mens dat hy as &apos;n van ander onderskeie persoon erken word."
Handbuch Des Internationalen Warenkaufs Un-Kaufrecht (Cisg), U. Verweyen, V. Foerster and O. Toufar : book review
Tydskrif vir die Suid-Afrikaanse Reg 2007, pp 839 –840 (2007)
This book is aimed at practitioners dealing with international sales agreements governed by the UN Convention on Contracts for the International Sale of Goods of 1980 as well as students and young jurists who want to acquaint themselves with this area of the law (15).
The South African Law Of International Trade : Selected topics, J.P. Van Niekerk en W.G. Schulze : book review
Tydskrif vir die Suid-Afrikaanse Reg 2007 (2007)
Die onderhawige publikasie is die tweede uitgawe van die baanbrekerswerk van Van Niekerk en Schulze oor die privaatregtelike aspekte van die Suid-Afrikaanse internasionale handelsreg.